Document ID: 31991D0154

ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Μαρτίου 1991 που εξουσιοδοτεί το Βασίλειο της Ισπανίας να θεσπίσει ενδοκοινοτική επιτήρηση για τα κλωστοϋφαντουργικά προϊόντα της κατηγορίας 117 καταγωγής Σοβιετικής Ένωσης που τίθενται σε ελεύθερη κυκλοφορία στην Κοινότητα ( Το κείμενο στην ισπανική γλώσσα είναι το μόνο αυθεντικό) ( 91/154/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,
την απόφαση 87/433/ΕΟΚ της Επιτροπής της 22ας Ιουλίου 1987 περί των μέτρων επιτηρήσεως και προστασίας τα οποία τα κράτη μέλη δύνανται να εξουσιοδοτηθούν να λάβουν σε εφαρμογή του άρθρου 115 της συνθήκης ΕΟΚ ( 1 ), και ιδίως τα άρθρα 1 και 2,
Εκτιμώντας :
ότι, δυνάμει της αποφάσεως 87/433/ΕΟΚ, τα κράτη μέλη δύνανται να προβούν σε ενδοκοινοτική επιτήρηση των εισαγωγών που αναφέρονται σε αυτήν, μόνο κατόπιν χορηγήσεως αδείας εκ μέρους της Επιτροπής -
ότι το 1989 η Κοινότητα συνήψε με την Ένωση Σοβιετικών Σοσιαλιστικών Δημοκρατιών συμφωνία για το εμπόριο κλωστοϋφαντουργικών προϊόντων - ότι, για να τεθεί σε εφαρμογή αυτή η συμφωνία, το Συμβούλιο με τον κανονισμό ( ΕΟΚ ) αριθ . 1925/90 ( 2 ), θέσπισε ειδικό κοινό καθεστώς που εφαρμόζεται στις εισαγωγές αυτών των κλωστοϋφαντουργικών προϊόντων - ότι, σ' αυτό το πλαίσιο, η εισαγωγή στην Κοινότητα των προϊόντων της κατηγορίας 117 υπόκειται ως το 1992 σε ετήσια ποσοτικά όρια που κατανέμονται μεταξύ των κρατών μελών - ότι η ποσόστωση που αποδίδεται στην Ισπανία είναι 100 τόνοι -
ότι, στις 20 Φεβρουαρίου 1991, η ισπανική κυβέρνηση υπέβαλε αίτηση βάσει του άρθρου 2 της απόφασης 87/433/ΕΟΚ στην Επιτροπή των Ευρωπαϊκών Κοινοτήτων για τη χορήγηση αδείας για καθιέρωση ενδοκοινοτικής επιτήρησης των εισαγωγών κλωστοϋφαντουργικών προϊόντων της κατηγορίας 117 καταγωγής Σοβιετικής Ένωσης, που τίθενται σε ελεύθερη κυκλοφορία στην Κοινότητα -
ότι η Επιτροπή εξέτασε επισταμένως τα στοιχεία που παρασχέθηκαν από τις αρχές της Ισπανίας για να στηριχθεί αυτή η αίτηση, βάσει κριτηρίων που αναφέρονται στην απόφαση 87/433/ΕΟΚ -
ότι η Επιτροπή εξέτασε, ιδίως, αν ήταν δυνατόν να ληφθούν μέτρα ενδοκοινοτικής επιτήρησης έναντι των εισαγωγών, δυνάμει του άρθρου 2 της απόφασης 87/433/ΕΟΚ αν υπήρχαν ενδείξεις όσον αφορά τις επικαλούμενες οικονομικές δυσχέρειες και τον κίνδυνο να προκληθούν εκτροπές στο εμπόριο -
ότι η εξέταση αυτή έδειξε ότι υπάρχει αυτός ο κίνδυνος και ότι πρέπει να γίνονται γνωστές όλες οι προβλεπόμενες ενδοκοινοτικές εισαγωγές με σκοπό να διαπιστώνεται γρήγορα κάθε επικίνδυνη εξέλιξη -
ότι πρέπει, συνεπώς, να χορηγηθεί άδεια στο Βασίλειο της Ισπανίας να υποβάλει προηγουμένως τις εν λόγω εισαγωγές σε ενδοκοινοτική επιτήρηση μέχρι τις 31 Δεκεμβρίου 1991,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Χορηγείται άδεια στο Βασίλειο της Ισπανίας να θεσπίσει έως τις 31 Δεκεμβρίου 1991 ενδοκοινοτική επιτήρηση των εισαγωγών κλωστοϋφαντουργικών προϊόντων που αναφέρονται παρακάτω, καταγωγής Σοβιετικής Ένωσης, σύμφωνα με την απόφαση 87/433/ΕΟΚ .
Περιγραφή εμπορευμάτων
Υφάσματα από λινάρι ή από ραμί .
Κατηγορία
117 . Άρθρο 2
Η παρούσα απόφαση εφαρμόζεται μέχρι τις 31 Δεκεμβρίου 1991 . Άρθρο 3
Η παρούσα απόφαση απευθύνεται στο Βασίλειο της Ισπανίας . Βρυξέλλες, 1 Μαρτίου 1991 .

Labels: 1
18